1. Мәҡәлдең дауамын яҙығыҙ: Белмәйем – бер һүҙ, беләм – мең һүҙ.
2. Телмәр эшмәкәрлегенең дүрт төрөн һанап китегеҙ? Телмәр эшмәкәрлеге тыңлап аңлау менән уҡыу, һөйләү менән яҙыу барышын үҙ эсенә ала. .
3. Аҫтына һыҙылған был һүҙ ниндәй ҡатламға инә?

*Ғилемлелек* ***– даръялыр,***

*Ҙур* ***рыялыҡ*** *булмаһа;*

*Аҡыллы әҙәм –* ***олуғтыр,***

*Асыуы артыҡ булмаһа. (Аҡмулла*) Олуғтыр, рыялыҡ,даръялыр –иҫкергән һүҙҙәр.

1. *Йөрәгем –* ***ҡәберлек минең:***

*Унда үткәндәр илай.*

*Йөрәгем –* ***сәңгелдәк минең:***

*Унда киләсәк даулай. (Р.Ғарипов)* Билдәләнгән һүҙҙәр шиғырҙа нимә булып килә? Билдәләнгән һүҙҙәр шиғырҙа хәбәр булып киләләр.

1. *Йырлай алмам һинең йәмдәреңде,*

*Йәшәй алмам йырһыҙ, моғайын.*

*Сағылыңда үҫкән сихри моңло*

*Бер ҡурайың ғына булайым.* (Р.Сафин) Ҡылымдарҙы табып, затын билдәләгеҙ.***Йырлай алмам, йәшәй алмам, булайым - киләсәк заман .***

1. Һөйләмдәге эйәреүсе киҫәктәр менән эйәртеүсе киҫәктәрҙең, шулай уҡ эйәрсән һөйләм менән баш һөйләмдең бәйләнешен белдереүсе ярҙамлыҡ һүҙҙәр нисек атала? **Теркәүестәр.**
2. Тыныш билдәләрен ҡуйығыҙ, аңлатығыҙ: *ғилем ҡош аҡыл ҡанат.* **Ғилем – ҡош, аҡыл – ҡанат.Эйә лә,хәбәр ҙәә бер үк һүҙ төркөмөнән килһә араларында һыҙыҡ ҡуйыла.Был һөйләмдә эйә лә,хәбәр ҙә исем һүҙ төркөмөнән килә.**
3. *Болон сәскәләрен һыйпап үтәм,*

*Ҡапыл күрәм:алда балтырған.*

*Шул үләндең исемен әллә нимә*

*Йөрәгемә уйып ҡалдырған. (Р.Бикбаев)* алмаштарҙы табып төрөн билдәләгеҙ.**Шул- күрһәтеү алмашы, әллә нимә-билдәһеҙлек алмашы.**

1. Шиғырҙа ни өсөн йәйәләр ҡулланылған, дөрөҫ яуап яҙырға.

*Ҡарайым, ситән артында*

*Ҡыҙ мине шәйләп тора.*

*(Бындағы ғәҙәт буйынса,*

*Көнбағыш сәйнәп тора)* (М. Кәрим). Инеш һөйләм йәйә эсенә алынған.

1. ***Көнөн*** *яуа,* ***төнөн*** *яуа,*

*Аҙна яуа бер тоташтан,*

*Әйтерһең, күк ҡолаған да,*

***Һауа*** *менән* ***ер*** *тоташҡан* (М. Кәрим).

Аҫтына һыҙылған һүҙҙәр нисек атала? **Антонимдар.**

1. *Муйыллыҡ. Эргәлә генә күҙ йәшеләй таҙа һыулы йылға. Бейек кенә ҡая. Һөҙәк яр.* Бирелгән һөйләмдәр составы буйынса ниндәй? *Муйыллыҡ****.(Ябай һөйләмдәр,бер составлы,атама һөйләмдәр).***

12.– Йә инде, Хөсәйен ағай өйҙә юҡ саҡта, **һыйыныр** мөйөш тапмай, бер яҡты ҡарашҡа, йылы һүҙгә зар-интизар булып, бәләкәй генә башын ҡайҙа тығырға белмәй йөрөгән ошо малайҙы йәлләп, эсем боша, йөрәгем **яна торғайны**, – ти был (Әнүр Вахитов). Һөйләмдәге аҫтына һыҙылған һүҙҙәр ниндәй һүҙ төркөмөнән килгән?

***Яуап:*** һыйыныр – ҡылым: киләсәк заман сифат ҡылымы;

**яна торғайны**,- шаһитлы үткән заман, 3 зат, берлектә,барлыҡта.

1. Өмөтләнәм зәңгәр һауаларҙан,

Өмөтләнәм зәңгәр күктәрҙән,

Өмөтләнәм бөгөн аҙҙан ғына,

Өмөтләнәм һәр саҡ тын кистәрҙән,

Өмөтләнәм яҡты таңдарҙан,

Өмөтләнәм ғорур имәндәрҙән,

Өмөтләнәм нескә талдарҙан (И.Кинйәбулатов). сифаттарҙы табығыҙ, мәғәнәләрен аңлатығыҙ. Ниндәй һауа ?Зәңгәр (сифат) предметтың төҫөн аңлата; - Ниндәй күктәрҙән ? Зәңгәр (сифат) предметтың төҫөн аңлата ; Ниндәй таңдарҙан? Яҡты (сифат) предметтың күренешен аңлата ; Ниндәй имәндәрҙән? Ғорур (сифат) предметтың характерын аңлата ; Ниндәй талдарҙан? Нескә (сифат) предметтың формаһын аңлата .

1. Йомаҡтарҙың яуаптарын яҙығыҙ:

А)Өфөнөң уртаһында нимә тора? Ф хәрефе

Б) Дәрес аҙағы ни менән бөтә? С хәрефе менән.

В) Йылғала өс өйрәк менән дүрт ҡаҙ йөҙөп йөрөй ине. Уларға биш тауыҡ һәм ике әтәс ҡушылды. Йылғала бөтәһе нисә ҡош йөҙә? Йылғала 7 ҡош йөҙә .Сөнки тауыҡтар ҙа,әтәс тә йөҙә алмайҙар.

15. ***Унлап, һигеҙләп*** һандарының төрөн билдәләгеҙ? Сама һандары.

16. Биш ***баш*** умарта, ете ***дана*** китап. Билдәләнгән һүҙҙәр нисек атала? Нумератив һандар.

17. ***Яңыса, һинеңсә, айыуҙай, йәйен*** һүҙҙәре ниндәй һүҙ төркөмгә ҡарай? **Оҡшатыу рәүештәре.**

18. ***"Ҡурайҡайым еңел, көйө ауыр”*** тигәнде һеҙ нисек аңлайһығыҙ? **Ҡурайҙа уйнауы бик ауыр.Тын юллары таҙа булған кешеләр генә уйнай ала.**

19. *Төҙөлөшө һәм мәғәнәһе яғынан ойошҡан, нығынған, телмәрҙә әҙер килеш ҡулланыла торған хис-тойғо биҙәкле, образлы һүҙбәйләнештәр. Улар кәмендә ике һүҙҙән тора, бер төшөнсәне белдерә* **нимә тип атала?** **Фразеологик берәмектәр**

20. *Айыу майы һөртөү* – мәғәнәһен аңлатығыҙ. ***Айыу майы һөртөү* – урлашыу**